
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA

 ,,În slujba oamenilor”


Nr.   11306/09.06.2023
REFERAT ECONOMIC
privind aprobarea desfășurării unei noi selecții ulterioare în vederea acordării de subvenții din bugetul local în baza Legii nr. 34/1998, asociațiilor, fundațiilor și cultelor care înființează și administrează unități de asistență socială, pentru anul 2023, cu încadrarea în sumele prevăzute în buget cu această destinație pentru anul 2023

Direcția de Asistență Socială a Municipiului Timișoara, în calitate de serviciu public care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații economico-sociale sau medicale deosebite.

           Legislația în baza căreia se acordă subvențiile:

- Legea nr. 34/1998 privind acordarea unor subvenții asociațiilor și fundațiilor române cu personalitate juridică care înființează și administrează unități de asistență socială ;

-Hotarârea Guvernului nr. 1153/2001 pentru aprobarea Normelor metodologice de aplicare a prevederilor Legii nr. 34/1998, modificată și completată prin Hotarârea Guvernului nr. 942/2005 și prin Hotarârea Guvernului nr.1217/2008. 

- Legea nr.273/2006 privind finanțele publice locale,actualizată;

-OMFP nr.1792/2002 pentru aprobarea Normelor metodologice privind angajarea, lichidarea,ordonanțarea și plata cheltuielilor instituțiilor publice, precum și organizarea, evidența și raportarea angajamentelor bugetare și legale;


  Prezentul referat s-a întocmit pentru propunerea alocarii sumei maxime ce  urmează a fi aprobată de catre consiliu local , din bugetul local în anul 2023,  la Titlul XI ALTE CHELTUIELI, articolul 59.11 Asociații și fundații, pentru subvenţionarea activității asociaţiilor, fundaţiilor și cultelor recunoscute în România, care înfiinţează şi administrează unităţi de asistenţă socială în Municipiul Timișoara, în conformitate cu prevederile Legii nr. 34/1998. 
             Prin anexa la HCLMT nr. 675/27.12.2022 s-a aprobat lista asociațiilor, fundațiilor și cultelor care vor beneficia de subvenții de la bugetul local al municipiului Timișoara pentru acordarea de servicii de asistență socială în anul 2023, în baza Legii nr. 34/1998. Conform punctului 6 din anexa la HCLMT nr. 675/27.12.2023, Asociația Micile Comori a fost selecționată de Comisia de evaluare și selecționare a organizațiilor și fundațiilor pentru a primit finanțare pentru următorul tip de unități specializate: Centre de zi de recuperare pentru copii cu dizabilități (cod Nomenclator social 8891 CZ-C-III). S-a aprobat un nivel maxim al subvenției de 1600 lei/beneficiar și o sumă de 576.000 lei/an.

               Convenția provizorie, nr. 23921/30.12.2023, pentru acordarea serviciilor sociale încheiată între DASMT și Asociația Micile Comori a fost reziliată începând cu data de 01.03.2023, în baza Deciziei directorul general al DASMT nr. 420/10.03.2023 privind aprobarea rezilierii convenției provizorii mai sus amintite și a Actului adițional nr. 01/28.02.2023 la aceeași convenție. 

                    Rezilierea convenției a fost generată de mutarea Centrului de zi pentru copii cu dizabilități “Împreună” al Asociației Micile Comori de la adresa: strada Bogdan Petriceicu Hașdeu, nr.12 A, Timișoara, județul Timiș, la adresa: strada Divizia 9 Cavalerie, nr. 64, municipiul Timișoara, județul Timiș începând cu data de 01.03.2023, subsecvent, nerespectându-se condițiile asumate în Fișa tehnică privind unitatea de asistență socială, Anexa A la Cererea de solicitare a subvenției în temeiul Legii nr.34/1998, înregistrată la nivelul DASMT cu nr. 20126/14.11.2022, pct. 2 – „Sediul unității de asistență socială: Timișoara, Str. Bogdan Petriceicu Hașdeu nr.12 A, județul Timiș, tel: 0750 639 237” și, implicit, se constată nerespectarea obligațiilor contractuale.
  Din suma aprobată ca subvenție pentru Asociația Micile Comori   s-au acordat  40.281,00 lei reprezentând subvenția pe lunile ianuarie și februarie ale anului 2023 și a rămas o diferență de  535.719,00 lei necheltuită. Conform Anexei la HG nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare, art. 10, alin (1) ”Prin excepție de la prevederile art. 3, Ministerul Muncii și Justiție Sociale, respectiv consiliul local poate organiza și selecții ulterioare, cu încadrarea în sumele prevăzute în buget cu această destinație”.  
În baza HCLMT nr. 191/23.05.2023 privind desfășurarea unei selecții ulterioare în vederea acordării de subvenții din bugetul local în baza Legii nr. 34/1998, asociațiilor, fundațiilor și cultelor care înființează și administrează unități de asistență socială, pentru anul 2023, cu încadrarea în sumele prevăzute în buget cu această destinație pentru anul 2023, în data de 09.06.2023 subcomisia 1 din cadrul comisiei de evaluare și selecționare a respins solicitarea de subvenției depusă de Asociația Micile Comori (singura ONG care a depus cerere) din cauza faptului că documentația depusă a fost incompletă. Subsecvent, neselecționarea niciunei ONG care să beneficieze de subvenție de la bugetul local în baza Legii nr. 34/1998 a fost aprobată prin HCLMT nr. _____/___________.
                    Având în vedere experiența instituțională acumulată, considerăm oportun ca procesul unei noi selecții ulterioare să fie realizat de Comisia de evaluare şi selecționare a asociațiilor şi fundațiilor care pot primi subvenții de la bugetul local pentru anul 2023 a cărei componență a fost aprobată prin HCLMT nr. 535/31.10.2022. De asemenea, propunem ca Regulamentul de organizare şi funcționare al comisiei (anexa1), Grila de evaluare şi Criterii de evaluare şi selecționare a asociațiilor, fundațiilor și cultelor recunoscute în România (anexa 2), Categoriile de cheltuieli pentru fiecare tip de serviciu social (anexa 4), Serviciile complementare subvenționate din bugetul local (anexa 5), Criteriile de departajare a unităților de asistență socială cu același punctaj (anexa 6) și Model Cerere de solicitare a subvenției în temeiul Legii nr. 34/1998 (anexa 7) la HCLMT nr. 535/31.10.2022 să fie folosite pentru realizarea noului proces de selecție, iar Liniile prioritare pentru subvenționarea din bugetul local în anul 2023 a asociațiilor, fundațiilor și cultelor recunoscute în România care furnizează servicii de asistență socială (anexa 3) să fie modificată în acord cu nevoile de servicii sociale.  
Având în vedere cele menționate mai sus,
P R O P U N E M :
     
Aprobarea desfășurării unei noi selecții ulterioare în vederea acordării de subvenții din bugetul local în baza Legii nr. 34/1998, asociațiilor, fundațiilor și cultelor care înființează și administrează unități de asistență socială, pentru anul 2023, cu încadrarea în sumele prevăzute în buget cu această destinație, respectiv  288.000,00 lei.
     
Aprobarea Liniilor prioritare pentru selecția ulterioară a asociațiilor, fundațiilor și cultelor care înființează și administrează unități de asistență socială în vederea subvenționării din bugetul local, conform prevederilor Legii 34/1998, cu încadrarea în sumele prevăzute pentru anul 2023, conform anexei nr. 1 la hotărâre:
	Nr. 
crt.
	Cod serviciu social conform HG 867/2015
	Categorie de serviciu social
	Număr lunar de beneficiari propusi pt.2023
	Subventie aprobată de Consiliul Local prin HCLMT nr. 535/31.10.2023

	1.
	8891CZ-C-III
	Centre de zi de recuperare pentru copii cu dizabilități
	30
	1600

	 
	
	Total    
	30
	 


         *Numărul lunar de beneficiari pentru care se va deconta subvenția va fi corelat cu capacitatea maximă aprobată și afișată pe site-ul Ministerului Muncii și Justiției Sociale  http://www.mmuncii.ro/j33/index.php/ro/2014-domenii/familie/politici-familiale-incluziune-si-asistenta-sociala/4848 

H.G. nr. 1153/2001 pentru aprobarea Normelor metodologice de aplicare a prevederilor Legii 34/1998  cu modificările și completările ulterioare, prevede : 

-  art. 2 , alin. 3 ”Nivelul mediu lunar al subvenției și tipurile de servicii sociale pentru care se acordă subvenții din bugetul local se stabilesc prin hotărâre a consiliului local ”. 
 Sumele care vor fi acordate către asociații, fundații și culte începând cu luna iulie  2023 .
 Subvențiile acordate sunt un sprijin important pentru aceste fundatii/ asociatii care in conditiile actuale nu mai reusesc sa atraga suficiente resurse financiare externe prin care sa-si sustina activitatea.

     
Asociațiile, fundațiile și cultele  sunt partenere ale autorității locale în vederea susținerii familiilor și persoanelor aflate în situație de nevoie socială.  
Director general,                                                                               Director general adjunct  

Emese Estero                                                                                  Florin Gheorghe Voichescu                 

Șef Serviciu Contabilitate Financiar și CFP                      Șef  Serviciu Strategii Programe                                                                             
Elena Bădău
                                                                                          Codruța Darida                                                                                          
Întocmit, 
Anca Elena Târziu



*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049 

Sediu social: Bulevardul Regele Carol I, nr.10 Tel/fax 0256/220583

